Uutisissa: -
Pidä Jeesuksesi ja tee, mitä tahdot, mutta minä toimin omalla tavallani.
Epäonnistuminen pakotti olympiaurheilijan polvilleen.
Nyt hän on voittanut paljon enemmän kuin kultaa.
Ja: hän on kiistelty, räväkkä ja kovaääninen.
Ja hän pyrkii Yhdysvaltain presidentiksi.
CBN Newsin haastattelussa Trump myöntää: "En ole täydellinen."
Ja: yrittäjä käänsi firmansa kurssin -
investoimalla ihmisiin.
Hei ja tervetuloa!
Olen George Thomas. Ankkuriparini Wendy Griffith on työmatkoilla.
Olympialaiset ovat käynnissä Brasiliassa.
Koko maailma seuraa, kun urheilijat kilpailevat korkeimmalla tasolla.
Monet unelmoivat kullasta, mutta toisilla on korkeampia tavoitteita.
Kun amerikkalainen uimahyppääjä David Boudia voitti hopeaa, -
hän sanoi medialle: "Identiteettini on Kristuksessa."
Sama asenne auttoi häntä voittamaan kultaa vuonna 2012, -
mutta neljä vuotta aiemmin Pekingissä kaikki oli vielä toisin.
JUMALA VAPAUTTI MINUT
Jos vuonna 2008 Klubi 700 olisi pyytänyt minulta haastattelua, -
olisin ajatellut: "Oletko tosissasi? Ei käy."
Pidä Jeesuksesi ja tee, mitä tahdot, mutta minä toimin omalla tavallani.
On huikeaa, mitä Jumala voi tehdä itseään pakkomielteisesti korostavalle,
joka on rähmällään: "Et ole oman elämäsi herra."
Unelmani oli päästä olympialaisiin.
Tavoittelin sitä kiihkeästi.
Ajattelin, että se tuo minulle onnea ja iloa.
Ja...
Kaikki pyöri sen ympärillä, mitä minä saan tai haluan. Palvoin vain itseäni.
Kaikki ajatukseni ja tavoitteeni kohdistuivat minuun itseeni.
PEKINGIN OLYMPIAKISAT 2008
Ekoissa olympialaisissani tajusin, ettei homma toiminut.
Täytyi olla jotain enemmän kuin vain suosio, mielihyvä -
ja halu olla rikas ja kuuluisa, kuten amerikkalainen unelma lupasi.
Täytyi olla jotakin enemmän. En tiennyt, mistä sen löytää.
DAVID KOHTASI JEESUKSEN
Jumala muutti sydämeni. En enää halunnut korostaa itseäni.
Halusin, että ihmiset näkevät kauttani Jumalan. Ei niin kuin vuonna 2008.
Jumala pelasti minut ja tuli elämäni Herraksi.
Hän toimii kauttani areenalla, jolle en ikinä uskonut pääseväni.
VUOSI 2012: UUSI ASENNE
En osannut kuvitellakaan, miten Lontoon kisat menevät.
Minua on jännittänyt viimeksi yhtä paljon 14-vuotiaana.
Ennen finaaleja ystäväni sanoi: "Mitä syytä on jännittää?"
Sanoin: "Mitä tarkoitat?" ― "Jumala on kirjoittanut sen jo ennalta", hän sanoi.
"Saat vain olla Jumalan kunnian astia."
Taakka putosi harteiltani.
Fil. 4:6: "Älkää mistään murehtiko, vaan kaikessa saattakaa pyyntönne -
rukouksella ja anomisella kiitoksen kanssa Jumalalle tiettäväksi".
Se oli asenteeni seuraavana aamuna, kun heräsin.
KUKA TUO KULTAA KOTIIN?
Kuudessa finaalihypyssä keskityin kahteen asiaan.
Toinen oli vahva ponnistus.
Toinen oli hyppyihini valmentaja Adam Soldanin kanssa kehitelty 4:6-sarja.
Se viittaa Fil. 4:6:een: "Älkää mistään murehtiko."
Tiesin, että olin tehnyt urani parhaan kuuden hypyn sarjan.
Kun nousin vedestä, en välittänyt, olinko ensimmäinen vai viides.
Olin tyytyväinen, koska olin tehnyt parhaani.
Kävelin Adamin luo. Hän halasi minua. Olin tulostaululla ykkösenä.
Yksi kiinalainen oli vielä hyppäämättä.
Hän hyppäsi. Olin yhä ykkösenä. En pystynyt käsittämään sitä.
"Nimeni on ensimmäisenä. Hyppääjiä ei ole enää tulossa. Voitinko minä?"
Se hetki tuntuu vieläkin epätodelliselta.
Kolme kuukautta kisojen jälkeen Sonny ja minä menimme naimisiin.
Siitä kahden vuoden kuluttua meille syntyi lapsi, Dakota.
Saan olla isä ja aviomies. Se on jotain aivan erilaista.
Jumala on kasvattanut minua paljon avioliitossa.
Eka vuosi oli kommunikaation ja avioliiton opettelua.
Hän on kasvattanut minua paljon.
Yritämme samalla ohjata myös pientä tyttöä Herran tielle.
Matkalla Rioon Jumala muutti minua eniten siinä, -
että Hän haluaa minun olevan vastuullinen ja tavoitella erinomaista.
Room. 8:28:n mukaan Jumala johtaa kaiken niiden parhaaksi, -
jotka rakastavat Häntä ja jotka Hän on kutsunut tarkoituksensa mukaan.
Tuo tarkoitus ei ole, että tuottaisin iloa itselleni -
vaan että tulen päivittäin enemmän Kristuksen kaltaiseksi.
Mahtavia totuuksia.
Davidin kirjasta "Greater than Gold" voi lukea lisää tästä miehestä.
Sitä voi ostaa kirjakaupoista.
Kotisivuillamme osoitteessa cbnnews.com on erityisosio, -
joka käsittelee olympiaurheilijoiden uskoa.
Kristillinen Athletes in Action (AIA) -järjestö palvelee Rion kisoissa.
Sen yli sata kielitaitoista työntekijää palvelee urheilijoita ja faneja.
Jotkut toimivat kisapappeina olympiakylässä.
Toiset jututtavat faneja sekä jakavat Raamattuja ja muuta materiaalia.
Yksi työntekijä sanoo, että kun tavoitetut palaavat kotimaahansa, -
istutetut evankeliumin siemenet leviävät myös suljettuihin maihin.
Riossa palvelutyötä järjestetään muuallakin kuin kisojen yhteydessä.
Lähetit ovat työskennelleet vuosikymmeniä slummeissa.
Tuottaja Javier Bolaños kertoo naisesta, -
joka tuo toivoa lapsille päihteiden ja rikosten vaivaamalla asuinalueella.
Hän muuttaa elämiä Kristukselle.
Lähetystyöntekijä Edmeia Williams saa halauksia ja hellyydenosoituksia -
Santa Marian favelassa Rio de Janeirossa. Aluksi ei ollut niin.
Hän saapui tänne 26 vuotta sitten, -
kun asuinalue oli Rion väkivaltaisin paikka ja noituuden keskus, -
jonne poliisikaan ei uskaltanut tulla.
Tämänkaltaisissa paikoissa valkoisen ristin edessä suoritettiin ihmisuhreja.
Mutta favelan lapset sulattivat Edmeian sydämen.
Suurin ongelma täällä on, että äideistä suurin osa on yksinhuoltajia, -
sillä valtaosan aviomiehet ovat vankilassa.
Kun lapset ovat pieniä, äidit tuovat heidät päiväkoteihin.
Sinä vuonna, kun he täyttävät viisi, he eivät pääse enää päiväkotiin.
Sitten he ovat valtoimenaan favelassa -
kenen tahansa käsissä.
He alkavat nähdä rosvot sankareinaan.
Niin syntyi "Marian ja Martan koti", evankelioivan lapsityön projekti.
Se tarjoaa fyysistä, materiaalista ja hengellistä tukea.
Kristus-patsaan käsien alla täällä Rio de Janeirossa -
Santa Martan favelan lapset kamppailevat selviytymisensä edestä.
Jeesuksen jalkojen juurella lähetti Edmeia Williams ja tiimi -
työskentelevät ahkerasti tuodakseen lapsille toivoa.
Wallace Pereira tuli Marian ja Martan kotiin pikkupoikana.
Hän palasi opettajaksi vuosien päästä käytyään yliopiston.
Nyt hänen tyttärensäkin opiskelee täällä.
Aloin käydä Marian ja Martan kodissa nelivuotiaana.
Sitten jatkoin opintoja favelan ulkopuolella. Pidin yhteyttä Edmeiaan.
Kaksi vuotta sitten hän soitti, ja palasin opettajaksi tänne.
Monet seurakunnat ja järjestöt Brasiliassa tukevat Edmeian työtä.
Voitto Kristuksessa -seurakunta lähettää rahaa joka kuukausi.
Hän on nainen, joka on luotu tätä työtä varten.
Jumala antaa elämäntehtävän. Edmeian työtä arvostetaan täällä.
Hän tekee upeaa työtä, joten autamme häntä.
Hän on tosissaan, ja hänellä on tarina. Se on minulle hyvin tärkeää.
Edmeia on kiitollinen avusta ja luottaa Jumalan yliluonnolliseen huolenpitoon
Siksi hänen ruokakomeronsa on aina täynnä.
Silti hänellä on erityinen pyyntö.
Ennen kaikkea tarvitsen esirukousta.
Minä työskentelen jatkuvasti uhkan ja vaaran alaisena.
Ei ikinä tiedä, kuka aikoo...
Tiedän, että minulla on vastustaja, joka yrittää pysäyttää minut.
Tunnen sen koko ajan.
Tarvitsen rukouksia, koska tiedän, että kaikki on mahdollista elämässä, -
koska on olemassa ihmisiä, jotka rukoilevat puolestani.
Javier Bolaños, Rio de Janeiro, Brasilia.
Tulossa: Vapaus amerikkalaisille pastoreille.
Miten Donald Trump haluaa vapauttaa hallinnon vaientamat saarnaajat?
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Hei taas! Amerikassa republikaanien presidenttiehdokas Donald Trump -
kosiskelee kristittyjä lupaamalla suojella uskonnonvapautta.
Hän puhui sadoille evankelikaali- johtajille Orlandossa Floridassa.
Toimittajamme Jenna Browder raportoi tilaisuudesta.
Hän jututti Trumpia, joka myönsi yllättävän asian.
Miten meni?
Mielestäni tosi hyvin. Ihmiset ovat fantastisia.
Paikalla oli ennätysmäärä pastoreita ja heidän perheitään. Se meni hyvin.
Donald Trump kosiskelee kristittyjä kampanjakiertueellaan.
Minulla oli valmiina pitkä, kaunis puhe. Kun luin sen, sanoin: "Tylsää.
Emme halua puhua tästä."
Tunnen joitakin pastoreita täällä. En halua vaivuttaa heitä uneen.
Uskollisena tyylilleen Trump puhui valmistautumatta.
Huomasitteko, että käskin viedä teleprompterit pois. En käytä niitä.
Minulla oli ammattilaisen kirjoittama puhe. En suostunut lukemaan sitä.
Puheen ydin: Johnsonin lisäyksen kumoaminen.
Jos minusta tulee presidentti, aion ensimmäisten tehtävien joukossa -
aloittaa työn Johnsonin lisäyksen kumoamiseksi kokonaan.
V:n 1954 lisäyksen perustuslakiin loi silloinen senaattori L. B. Johnson.
Se rajoittaa pastorien sananvapautta ja uhkaa verovapauden menetyksellä,-
jos seurakunta tai järjestö ottaa kantaa ehdokkaaseen.
Verovapautta säätelevä 501(c)(3) rajoittaa heitä merkittävästi.
Se on murskaava isku.
Se vaientaa heidät.
Sananvapaus riistetään upeilta ihmisiltä, -
jotka puhuvat hyviä asioita, eivät pahoja.
Jos voin tehdä sen, olen tehnyt suuren palveluksen uskonnolle.
Se on minulle tärkeää.
Trump tietää sen olevan asia, jolla kristityt saadaan vaaliuurnille.
Tänään sanomani asiat ovat tärkeitä.
Oli kunnia saada sellaiset suosion- osoitukset, mutta he ymmärtävät.
Se on suuri saavutus, jos sen teemme.
Teemme sen, jos minut valitaan. Siksi sanon, -
että kaikkien täytyy äänestää marraskuun 8. päivänä.
Neljä vuotta sitten evankelikaalit, kristityt, jättivät äänestämättä.
Siksi Trump pitää tällaisia puheita ja näyttää pehmeän, nöyrän puolen.
Puoluekokouksessa valitsemisesi jälkeen pitämäsi puhe oli herttainen.
Kiitit evankelikaaleja tuesta. Sanoit: "En aina ole ansainnut sitä." Miksi?
Koska en ole täydellinen. Olen epätäydellisempi kuin jotkut toiset.
Mutta minulla on tiettyjä kykyjä, jotka ovat hyviä. Olen aikaansaava.
Uskon saavani aikaan asioita, jotka ovat hyviä evankelikaaleille ja muille.
Hänen puheensa vaikutti nöyrältä. Se ei ollut kampanjapuhe.
Trump ei yritä olla evankelikaalisaarnaaja.
Hän sanoo ymmärtävänsä ongelmiamme ja huoliamme -
ja aikovansa ajaa asiaamme.
Tiedän, milloin joku ei pidä minusta, eikä siinä mitään.
Olisi kiva miellyttää, mutta aina se ei onnistu, vaikka tekisi mitä.
Jotkut näkevät syvemmälle.
Monet kristityt ajattelevat, että sinut on valittu juuri tällaista aikaa varten.
Uskotko niin? Oletko ikinä ajatellut, että Jumala on kutsunut sinut tähä?
Olen kuullut pastorien ja muiden sanovan niin.
En halua edes ajatella sitä, sillä se on liian iso taakka.
Jos voin tehdä sen, mitä sanon voivani tehdä, -
enkä puhu vain armeijan uudistamisesta tai turvallisuudesta.
Maamme on pahassa jamassa niin monella tavalla.
Jumalan kutsu tai ei, Trump sanoo olevansa kristittyjen ystävä.
Puhuit uskonnonvapaudesta.
Monet kristityt yritysjohtajat kokevat hyökkäyksiä, -
koska he eivät halua tukea homopareja tai tarjota palveluja.
Olet sanonut puolustavasi tällaisia yrityksiä. Miten suojelisit niitä?
Se, mitä aion tehdä ja miten aion suojella niitä, -
on ensinnäkin, että teen työtä niiden asioiden eteen, joista puhuin tänään.
He uskovat vankasti uskonnonvapauteen, kuten minäkin, -
erittäin paljon.
Ilman uskonnonvapautta ei ole vapautta. Ei ole vapautta.
Juuri sen evankelikaalit haluavat kuulla. Silti Trumpilla on vielä töitä.
Pastoreista valtaosa kannattaa häntä, mutta hän ei ollut ykkösvalinta.
Emme vielä tarkalleen tiedä, mitä Trump toisi tullessaan.
Mutta tiedämme, mitä Hillary Clinton tuo, ja se ei ole lainkaan hyvää.
Voimme avata suurten ihmisten suut jälleen, -
pastorien, jumalanpalvelijoiden, pappien, rabbien ja muiden.
Siitä tulee jotain, josta olen tosi ylpeä.
Tämä oli Trumpilta siirto oikeaan suuntaan, -
mutta aika näyttää, näkyykö se äänestyspaikoilla.
Jenna Browder, Orlando.
Tulossa: Yrittäjä, joka ei ainoastaan tavoittele liikevoittoa, -
vaan muuttaa ihmisten elämää.
Jumalalla on suunnitelma.
Jumalalla on tulevaisuus ja tarkoitus meistä jokaiselle.
Tarvitsemme koettelemuksia. Emme vahvistu ilman niitä.
Uskon enkelien olleen vierelläni.
Oletko valmis luopumaan ylpeydestäsi ja ottamaan uskonaskeleen?
Tosikertomuksia ihmisistä, jotka selättivät epätodennäköisyydet: -
"Victory trough Life's Storms" -DVD.
Jumala tahtoo tehdä sinulle hyvää.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Hei taas! Coloradolainen yrittäjä huomasi, että firman kasvu lamaantui.
Hän ei tiennyt, miten kääntää kurssi.
Kuten Stephanie Riggs kertoo, ratkaisu löytyi muiden palvelemisesta.
L & Pallet Companyn tuotteet ovat yksinkertaisia mutta tärkeitä.
Lavoilla kuljetetaan suurinta osaa päivittäistavaroista.
Toisen polven yrittäjä James Ruder näkee vielä suuremman tarkoituksen.
Liikevaihtomme oli valtava, joinakin vuosina jopa 300―400 prosenttia.
Viikossa piti palkata 6―10 ihmistä pitääksemme pyörät pyörimässä.
Eräässä vaiheessa näytti, että firma ei voinut enää kasvaa. Oli työvoimapula.
En uskaltanut laajentaa enkä ottaa lisätilauksia, -
koska työntekijöitä ei ollut riittävästi saatavilla.
Samaan aikaan Jumala pehmitti minua.
Päätin tutkia, löytyisikö pakolaisyhteisöstä työvoimaa.
Yritys alkoi kukoistaa. Aluksi töihin tuli seitsemän burmalaispakolaista.
Nyt heitä on 81. He ovat uskollisia ja kiitollisia työntekijöitä.
Lavafirmalla on uusi tarkoitus: sen ihmiset.
Satsauksemme ihmisiin alkoi näkyä tuloksessa.
Kulttuurimme ja kannattavuutemme muuttuivat.
Koin, että Jumala suuteli minua, lastaan, otsaan ja sanoi: -
"Se ei tapahtunut itsestään. Tämä ei ole sattuma. Käteni on ylläsi, -
ja on olemassa suunnitelma."
Oli jännä nähdä, miten suhteeni Häneen alkoi toimia niin.
Yritys muuttui toivon tehtaaksi täynnä itsenäisiä, itsevarmoja työntekijöitä, -
jotka muuten eläisivät köyhyydessä.
Olen ollut täällä noin vuoden. Ajattelen mahdollisuuksia täällä.
Pomo antoi meille mahdollisuuden. He ottivat burmalaispakolaisia. Upeaa!
Palkka on hyvä. Työpaikka on hyvä. Hän on hyvä pomo.
Yleensä työnantaja haluaa, että työntekijä jättää ongelmat kotiinsa.
Minäkin olin sellainen. Nyt rohkaisen kertomaan ongelmista ja vaikeuksista.
Neuvojamme kertovat, miten kasvattaa luottokelpoisuutta.
Autamme asunnonostossa.
Kerron heille vähävaraisten asunto-ohjelmista Coloradossa.
Hävitämme syöpäläisiä asunnoista, koska he asuvat köyhillä alueilla, -
joissa on luteita ja muita. Nämä ovat meille palvelumahdollisuuksia.
Hän huolehti meistä pakolaisleireiltä tulevista. Niinpä rakastamme häntä.
Aion työskennellä täällä ainakin 30 vuotta.
Firman omistajana aloin rukoilla: -
"Herra, johdata niitä, joita haluat tänne, joille haluat antaa turvapaikan."
Olen siunattu, että olen saanut yritykseeni burmalaisia.
Voin heti toimiston ovella vaikuttaa perheisiin ja ihmisten elämään.
Ruderin isä perusti firman v. 1974. Hän ei aavistanut, -
että siitä tulee turvapaikka, joka tekee lavoja ja antaa ihmisille toivoa.
Stephanie Riggs, Denver.
On rohkaisevaa auttaa niitä, joilla on ollut vaikeaa ja jotka etsivät täältä -
turvaa ja parempaa elämää, joissakin tapauksissa amerikkalaista unelmaa.
Tulossa: olympiatähti, joka halusi päättää päivänsä, -
ja kristitty ystävä, joka riensi apuun juuri oikealla hetkellä.
CBN:n Victory through Life's Storms ― uusi opetussarja Pat Robertsonilta.
Tapaat ihmisiä, jotka ovat käyneet läpi hyvin vaikeita elämäntilanteita.
Kipua ei osaa edes selittää.
Klubi 700 -emäntä Terry Meeuwsen.
Kaikki kohtaavat koettelemuksia.
En ikinä halunnut erota. - Sain kipulääkkeitä.
Hän sanoi: "Syöpä jäytää sinua."
Pat Robertson varustaa työkaluilla, -
joilla pääset omien myrskyjesi läpi voittoisasti.
Ahdingon keskellä Jumala ei ole rajoitettu. On olemassa yltäkylläisyys.
Todistuksia ihmisiltä, jotka selättivät mahdottomilta tuntuneet vaikeudet.
Ota uskonaskel. Hän voi tehdä saman muillekin.
Voitto läpi myrskyjen.
Jeesus sanoi, ettei mikään ole mahdotonta.
Ei mikään.
Saatavana nyt.
HOMOSEKSUAALISUUS: KRISTINUSKON NÄKEMYS
Tytöt alkoivat kiinnostaa koulussa.
Se oli hämmentävää, sillä olin ottanut Jeesuksen elämääni pikkutyttönä.
Pyhyyssääntöjen keskellä on viittaus homoseksuaalisuuteen.
Kristittyjen ei pidä pelätä tutkimusta ja hyvää tiedettä.
He sanoivat: "Kauheaa! Ethän päästä häntä sisälle taloon?"
CBN:N ERIKOISRAPORTTI
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän ja yltäkylläisyyden."
Elämän perheessä, talousasioissa, -
kehossa, mielessä ja hengessä. Elämän arjessa.
Kotisivuillamme osoitteessa CBN.com otamme Jeesuksen sanat vakavasti.
Haluamme auttaa löytämään elämän. Elä täyttä elämää. CBN.com.
Yhdysvaltalaisuimari Michael Phelps kauhoo aina vain lisää kultamitaleja.
Vuoden 2012 kisojen jälkeen kultamitaleja oli 18.
Voisi luulla, että hänellä oli kaikkea. Hän kuitenkin paljasti hiljattain, -
että kaksi vuotta sitten hän kärsi identiteettikriisistä -
huume- ja alkoholiongelman takia. Hän jopa harkitsi itsemurhaa.
Ystävä ja kristitty NFL-tähti Ray Lewis lausui rohkaisun sanat.
Hän antoi Phelpsille Rick Warrenin kirjan "Tavoitteena elämä".
Phelps luki kirjan kuntoutuksessa ja sanoi Lewisille: "Se kolahti ja kovaa".
Hän sanoo kirjan osoittaneen, -
että on olemassa suurempi voima ja tarkoitus hänen täälläololleen.
Mahtava juttu. Tässä olikin kaikki.
Ensi viikkoon, koko tiimin puolesta näkemiin ja Jumalan siunausta!
Suomennos: Marianne Tenetz